**Ministru kabineta noteikumu projekta “Grozījumi Ministru kabineta 2013.gada 17.decembra noteikumos Nr.1516 “Publisko iepirkumu elektronisko izziņu noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saeima 2016.gada 12.maijā pieņēma likumu “Grozījumi Publisko iepirkumu likumā” (stājās spēkā 2016.gada 20.maijā), kurā ir:   1. precizēts personu loks, kuriem veic pārbaudi, lai konstatētu sodāmību par Publisko iepirkumu likuma 39.1panta pirmās daļas 1.punkta apakšpunktos uzskaitītajiem noziedzīgajiem nodarījumiem; 2. papildināts Publisko iepirkumu likuma 39.1panta pirmās daļas 1.punkta apakšpunktos ietvertais noziedzīgo nodarījumu uzskaitījums atbilstoši Eiropas Parlamenta un Padomes 2014.gada 26.februāra Direktīvas 2014/24/ES par publisko iepirkumu un ar ko atceļ Direktīvu 2004/18/EK prasībām; 3. noteikts, ka pārbaudīs arī personas, uz kuru iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, valdes vai padomes locekļa, pārstāvēttiesīgās personas vai prokūrista, vai personas, kura ir pilnvarota pārstāvēt attiecīgo personu darbībās, kas saistītas ar filiāli, sodāmību par Publisko iepirkumu likuma 39.1 panta pirmās daļas 1.punkta apakšpunktos ietvertajiem noziedzīgajiem nodarījumiem.   Ņemot vērā minēto ir nepieciešams atbilstošas izmaiņas veikt Ministru kabineta 2013.gada 17.decembra noteikumos Nr.1516 “Publisko iepirkumu elektronisko izziņu noteikumi”, lai nodrošinātu, ka elektronisko izziņu sistēmā ir pieejama informācija par pārbaudāmajām personām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka Saeimā 2016.gada 12.maijā pieņemtā likuma “Grozījumi Publisko iepirkumu likumā” (stājās spēkā 2016.gada 20.maijā) 8.pants paredz izteikt jaunā redakcijā Publisko iepirkumu likuma 39.1panta pirmo daļu, atbilstoši tam ir jāprecizē arī šobrīd spēkā esošie Ministru kabineta 2013.gada 17.decembra noteikumi Nr.1516 “Publisko iepirkumu elektronisko izziņu noteikumi”.  Ministru kabineta noteikumu projektā “Grozījumi Ministru kabineta 2013.gada 17.decembra noteikumos Nr.1516 “Publisko iepirkumu elektronisko izziņu noteikumi”” (turpmāk – Projekts) paredzēts:   1. precizēt spēkā esošo noteikumu 7.punkta ievaddaļu un 7.1.apakšpunktu, ņemot vērā, ka sistēmas pieejas punkts *Valsts informācijas sistēmas savietotāja individuālās daba vietas sadaļa* ([*http://viss.gov.lv*](http://viss.gov.lv)*)* vairs nav pieejams publiskai lietošanai (izmantojot šo piekļuves punktu, sistēmai var piekļūt tikai Valsts reģionālās attīstības aģentūras un Centrālās finanšu un līgumu aģentūras administratori) un tā vietā tiek izmantots pieejas punkts *Vienotās pašvaldību sistēmas vienotā darba vieta (*[*http://visvaris.lv*](http://visvaris.lv)*)*; 2. precizēt spēkā esošo noteikumu 8.1.apakšpunktu, ņemot vērā, ka pašreizējā redakcijā tajā ir pieļauta kļūdaina atsauce uz šo noteikumu 21.punktu; 3. precizēt spēkā esošo noteikumu 11.4.apakšpunktu attiecībā uz e-izziņas pieprasītāja pilnvarota lietotāja veicamajām darbībām atbilstoši Publisko iepirkumu likuma 8.2 panta piektās daļas 3.punkta un 39.1 panta pirmās daļas 9., 10. un 11.punkta regulējumam; 4. precizēt spēkā esošo noteikumu 19.1. un 19.2.apakšpunktu atbilstoši Publisko iepirkumu likuma 8.2panta septītās daļas 1.punkta redakcijai, kas paredz pasūtītāja rīcību un 39.1 panta septītās daļas aktuālajai redakcijai, kas paredz reģistros iegūt ziņas tikai par Latvijā reģistrētu vai pastāvīgi dzīvojošu personu; 5. precizēt spēkā esošo noteikumu 19.1.2. un 24.1.1.apakšpunktu, kā arī 8.pielikumu, papildinot pārbaudāmo personu sarakstu ar pārstāvēttiesīgajām personām, kas ir zvejnieku saimniecību, zemnieku saimniecību un individuālo uzņēmumu īpašnieku ieceltie pārstāvji, kā arī likvidatori un administratori;   Administratori un likvidatori pēc būtības atbilst pārstāvēttiesīgo personu statusam, jo aizstāj līdzšinējās juridisko personu pārvaldes institūcijas. Līdz ar to, ja nepastāv Publisko iepirkumu likumā noteiktie izņēmuma gadījumi, izslēgšanas noteikumi būtu piemērojami arī uz minētajām personām.   1. precizēt spēkā esošo noteikumu 20.2.1., 20.2.2. un 24.1.2.apakšpunktu, 1. un 2.pielikumu atbilstoši maksātnespējas procesu regulējošajos normatīvajos aktos lietotajai terminoloģijai; 2. precizēt spēkā esošo noteikumu 24.1.1.apakšpunktu attiecībā uz Uzņēmumu reģistrā pieejamiem datiem par fiziskām personām, kurām nav personas koda, piemēram, ārvalstniekiem; 3. papildināt spēkā esošos noteikumus ar 29.punktu, kas nosaka, ka noteikumu 19.1.2. un 24.1.1.apakšpunktā ietvertās prasības par kandidāta vai pretendenta pārstāvēttiesīgo personu pārbaude, kā arī ziņu iegūšana, balstoties uz  personas dzimšanas datumu, personu apliecinoša dokumenta numuru un izdošanas datumu, valsti un institūciju, kas dokumentu izdevusi (personām, kurām nav personas koda) e-izziņu sistēmā tiek nodrošināta ne vēlāk kā 2016.gada 8.augustā. Šāds regulējums nepieciešams, lai elektronisko iepirkumu sistēmā un reģistros ieviestu noteikumu projektā paredzētās izmaiņas; 4. precizēt spēkā esošo noteikumu 8.pielikumu, papildinot ar atsaucēm uz Krimināllikuma normām, kas pārbaudāmas Sodu reģistrā, t.i., Krimināllikuma 89.1pants *Noziedzīga organizācija*, 154.1 pants *Cilvēku tirdzniecība*, 280.pants *Personas nodarbināšanas noteikumu pārkāpšana*, 326.1 pants *Tirgošanās ar ietekmi*, 326.2 pants *Prettiesiska labuma pieprasīšana un pieņemšana* un 326.3 pants *Prettiesiska labuma došana,* kā arī uz Latvijas Administratīvo pārkāpumu kodeksa normām, kas pārbaudāmas Sodu reģistrā – 189.2 panta *Ārzemnieka nodarbināšanas aizlieguma pārkāpšana* ne tikai trešā, bet arī pirmā un otrā daļa; 5. precizēt spēkā esošo noteikumu 8.pielikumu attiecībā uz to, ka pasūtītājam nav jāizslēdz kandidāts vai pretendents no dalības iepirkuma procedūra par vertikālo karteļa vienošanos; 6. precizēt spēkā esošo noteikumu 8.pielikumu, paredzot, ka Sodu reģistrā ir jāpārbauda ziņas par sodāmību arī attiecībā uz personālsabiedrības biedru (ja kandidāts vai pretendents ir personālsabiedrība), personas, uz kuru iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, valdes vai padomes locekli, pārstāvēttiesīgo personu, prokūristu, vai personu, kura ir pilnvarota pārstāvēt attiecīgo personu, darbībās, kas saistītas ar filiāli; 7. precizēt spēkā esošo noteikumu 8.pielikumu, svītrojot tajā līdz šim ietvertās atsauces uz konkrēti norādītajām normatīvo aktu normām - pantiem un to daļām, ņemot vērā, ka uzskaitītajos likumos bieži tiek veikti grozījumi, kā rezultātā var mainīties pantu numerācija un tādējādi izvairoties no formālas nepieciešamības nākotnē grozīt noteikumus.   Ņemot vērā, ka atbilstoši likuma “Par Konvenciju par Eiropas Kopienu finanšu interešu aizsardzību” (turpmāk – Konvencija) 1.pantā noteiktajam un tam, ka ar pievienošanos šai Konvencijai Latvijas apņēmusies veikt visus nepieciešamos pasākumus, lai iekļautu nacionālajos normatīvajos aktos vienotu krāpšanas definīciju un noteiktu kriminālatbildību par noziedzīgiem nodarījumiem, kas saistīti ar krāpšanu Konvencijas izpratnē, noteikumu 8.pielikumā minētā krāpšana ir domāta atbilstoši visiem pārkāpumiem, kas ir saistīti ar krāpšanu. |
| 3. | Projekta izstrādē iesaistītās institūcijas | Latvijas Republikas Uzņēmumu reģistrs, Valsts reģionālās attīstības aģentūra, Iekšlietu ministrijas Informācijas centrs, Finanšu ministrija. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Pasūtītāji, kas izmantos elektronisko izziņu sistēmu. 2. Juridiskas un fiziskas personas, kas piedāvā tirgū pakalpojumus, preces un būvdarbus un kas piedalās publiskajos iepirkumos. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās, jo pasūtītāji jau līdz šim ir pieprasījuši informāciju Publisko iepirkumu likumā noteikto izslēgšanas gadījumu pārbaudei elektronisko izziņu sistēmā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Valsts reģionālās attīstības aģentūra, Latvijas Republikas Uzņēmumu reģistrs, Iekšlietu ministrijas Informācijas centrs, Konkurences padome. |
| Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas veidotas netiek; funkciju un uzdevumu apjoms nemainās, taču atsevišķi uzdevumi tiek precizēti. Projekta izpilde tiks nodrošināta iestādēm piešķirto budžeta līdzekļu ietvaros. |
| Cita informācija | Nav. |

Anotācijas III, IV, V un VI sadaļa – projekts šīs jomas neskar.

## Finanšu ministres vietā –

## vides aizsardzības un reģionālās attīstības ministrs K.Gerhards

21.07.2016. 15:37

1113

L.Neilande

67095640, [liga.neilande@fm.gov.lv](mailto:liga.neilande@fm.gov.lv)

R.Dreiškena-Lāce

67083915, [rita.dreiskena-lace@fm.gov.lv](mailto:rita.dreiskena-lace@fm.gov.lv)